gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl it de gl gl ja en sv fr de de gl gl gl gl gl gl gl es gl gl gl gl gl gl pt gl pt en ca gl gl pt
Vieiros: Galiza Hoxe - Ibarretxe: "Por fin a ETA escoitou a sociedade vasca"
Sábado, 01 de outubro de 2022
PRIMEIRA VALORACIÓN DO EXECUTIVO VASCO
"Chegou a hora de que calen definitivamente as armas, de facermos entre todos e todas universal e irreversíbel a paz", dixo na tarde deste mércores o lehendakari Ibarretxe, na primeira valoración que fai o goberno vasco do cesamento de fogo da ETA. O presidente vasco pediulle aos partidos xuntar esforzos para "acadar un acordo de normalización política que posteriormente sexa ratificado, a través dunha consulta democrática, pola sociedade vasca".
"Debemos aproveitar esta oportunidade e comprometémonos a traballar conxuntamente para acadar un acordo de normalización política", afirmou Ibarretxe agoirando "un proceso complexo e non exento de dificultades" e indicando a súa convicción de "facer que desaparezan definitivamente da sociedade vasca todo tipo de accións vulneradoras dos dereitos individuais e colectivos". "Manifestamos o noso compromiso inequivoco coas vías exclusivamente políticas e democráticas para a solución do conflito de naturaleza política existente en Euskal-Herria", dixo, "no respecto do principio da democracia segundo o cal as cuestións políticas teñen que resolvelas os representantes lexítimos da vontade popular".
Juan José Ibarretxe anunciou que o seu goberno xa iniciou o contacto cos representantes de todos os partidos vascos "para valorar este escenario de esperanza e abrir unha primeira fase de diálogo entre os partidos, sen exclusións", subliñou. Nese camiño, o lehedakari fixou coma obxetivo inmediato o deseño dun calendario concreto con contidos para o diálogo que permita "a constitución dunha mesa de partidos coa meta de conseguir un acordo integrador para a normalización pol´tiica que será sometido logo a consulta popular". "Este cesamento de fogo da ETA é un enorme alivio para a sociedade vasca, e abre unha fiestra á esperanza que ninguén debe pechar", pediu, "todos temos que ser capaces de amosarlle un recoñecemento sincero a todas as vítimas, que poña a base da reconciliación na sociedade".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto